Википедияның төп принциптарының береһенә ярашлы, өҫтә аталған сараларҙа һәм ойошмаларҙа ҡатнашыу википедистарға бер ниндәй ҙә формаль өҫтөнлөк бирмәй, бар ҡатнашыусылар ҙа мөхәррирләү ваҡытында тиң һәм эске ҡағиҙәләрҙәге шарттарҙы үтәргә бурыслы. Әммә Викимедианың төбәк һәм тематик ойошмалары википедистарға аралашырға, тәжрибә уртаҡлашырға, яңы ҡатнашыусыларҙы йәлеп итергә һәм өйрәтергә мөмкинселек бирә — Википедия тел мәҙәниәтен һаҡлап, үҫтерергә булышлыҡ итә. Рәсәй телдәрендә һөйләшеүселәр өсөн был бик мөһим.